Source: http://www.bihon.ro/csm-csu-este-cu-o-victorie-mai-aproape-de-revansa/1640741
Timestamp: 2017-12-13 03:31:40+00:00

Document:
CSM CSU este cu o victorie mai aproape de revanșă - BIHON
CSM CSU este cu o victorie mai aproape de revanșă
la	4. mai 2016 22:02	 Reactualizat la:	 6. mai 2016 00:22
CSM CSU Oradea a câştigat miecuri seară prima partidă din semifinala cu U BT Cluj-Napoca, scor 72-71 (21-23, 15-14, 19-21, 17-13), după o dispută dramatică, al cărei verdict a fost incert până în ultima secundă de joc.
Echipa orădeană a fost lipsită de aportul a trei jucători – R. Markovic, N. Barac şi Ţibîrnă, iar Lucic, Petrişor, Lupusavei şi Nicolescu au jucat fiecare doar trei-patru minute. Cu toate acestea, băieţii noştri s-au mobilizat extraordinar, reuşind să se impună la finalul unei partide extrem de echilibrate.
În ultimele minute, tensiunea a atins paroxismul. În minutul 9 al ultimei reprize, după un coş al lui Barnette, CSM CSU conduce cu 72-69. Clujenii au beneficiat apoi de două perechi de lovituri libere. Adamovic le-a împărţit, marcând câte una iar scorul a devenit 72-71. Orădenii au ratat atacul şi U BT a avut patru secunde pentru o ultimă fază. Todic a aruncat de la distanţă pe fluierul sirenei, publicul orădean „a îngheţat”, dar din fericire pentru orădeni, mingea nu a intrat în coş.
Gazdele s-au impus astfel la limită şi conduc cu 1-0 după prima partidă a seriei. Cel de-al doilea meci dintre CSM CSU Oradea şi U BT Cluj-Napoca va avea loc vineri, de la ora 20:00, tot la Arena „Antonio Alexe”.
CSM CSU Oradea – U BT Cluj-Napoca 72-71 (21-23, 15-14, 19-21, 17-13)
CSM CSU Oradea: Mandache 2, Nuhanovic 6, Barnette 18 (1×3), Lucic, Franklin 10 (1), Nicolescu 4, Petrişor, Zeno 16, Zupan 6, Paşca 7, Lupusavei 3 (1). Antrenor: Cristian Achim. Asistent: Milan Mitrovic
U BT Cluj-Napoca: Dykes 13 (2×3), Adamovic 11 (3), Kalnichenko 8, Török 8, Zigeranovic 8, Todic 9 (1), Pasalic 9 (3), Baciu, Guţoaia 5 (1). Nu a jucat T. Gheorghe. Antrenor: Marcel Ţenter. Asistenţi: Dorin Pintea, Mihai Silvăşan
Arbitri: Ciprian Stoica, Mircea Şerban, Dragoş Nicolae. Comisar FR Baschet: Radu Bucerzan
Taguri: csm csu, revansa, U BT Cluj-Napoca

References: CSM 

CSM 
 CSM 
 CSM 

CSM 

CSM 
 csm